Kevin Vågenes

Kevin Vågenes (født 1986) er en norsk skuespiller, komiker og manusforfatter.

Han debuterte i 2011 i TV-serien Nissene over skog og hei og har siden spilt i flere andre programmer og serier. Høsten 2018 deltok han i humorserien Parterapi. Han har vært med i fjernsynsserien Jul i Blodfjell sesong 1 og 2.

 Bakgrunn 
Vågenes ble født den 3. november 1986 og er vokst opp på Frekhaug i tidligere Meland kommune, nåværende Alver kommune, nord for Bergen. Han er utdannet skuespiller fra Stockholm og University of Southern California i Los Angeles. Han debuterte i TV-serien Nissene over skog og hei i 2011, og har siden vært knyttet til Seefood TV. Han var med som skuespiller/programleder i Kollektivet på TV 2 siden oppstarten i 2011 og var også programleder for The Voice sammen med Øyvind Mund i 2013.

Vågenes har hatt en rekke TV-opptredener og fikk sitt gjennombrudd i TV-serien Mellom bakkar og berg på TVNorge i 2015, en innsats han mottok prisen Årets gjennombrudd for på Komiprisen 2015.

Julen 2017 spilte han tre av de ledende rollefigurene i serien Jul i Blodfjell på TVNorge. Høsten 2017 spilte han i nettserien Parterapi på NRK, som ble fulgt opp med en ny sesong høsten 2018 og ble fornyet for ytterligere en ny sesong. For andre sesong av serien ble han kåret til årets morsomste på TV mens serien ble kåret til årets humorprogram under Humorprisen 2018. Foran Gullruten 2019 ble han nominert i klassene beste skuespiller, publikumsprisen og beste manus TV-drama for serien. Selve serien vant dessuten klassen for beste sminke og ble nominert i klassen beste humorprogram. Han fikk Leif Justers Ærespris for 2019 med et prisbeløp på  kroner.

I 2023 spilte han sytten av rollene i dokukrim-komedien  på NRK. Serien ble nominert til Humorprisen 2023 i klassen morsomste humordrama mens Vågenes selv vant publikumsprisen under utdelingen. Han ble nominert til Gullruten 2024 i klassen beste skuespiller humor for serien.

Han vant fjerde sesong av sangkonkurransen og underholdningsprogrammet Maskorama som gikk på NRK i 2023.

Han bor deler av året i Los Angeles, og har blant annet spilt i Peter Stormares TV-serie Swedish Dicks i Hollywood.

 Filmografi 
 Filmer 
 2012 Tina & Bettina – The Movie – Emo
 2024 Rosa champagne, kortfilm – Jørgensen jr.

 TV-serier 
Som skuespiller
 2011–2015 Kollektivet – skuespiller og programleder (TV 2)
 2011 Nissene over skog og hei – Adam Ohlsen (TVNorge)
 2015 Suksesskolen – Anton Evell (TV 2 Humor)
 2015 Mellom bakkar og berg – programleder og diverse roller (TVNorge)
 2017–2019 Parterapi – mange roller (NRK)
 2017, 2019 Jul i Blodfjell og Jul i Blodfjell 2 – Rune Soot, Siri Gabrielsen og Putti Soot (TVNorge)
 2018 Best før – 1 episode (TV 2)
 2018 Swedish Dicks – Jeppe, 1 episode (Viaplay)
 2021 Nissene i bingen – Nikki (maskenisse 4) (TVNorge)
 2023 Hva skjedde med Solveig? – Solveig og 16 andre roller (NRK)
 2024 Familien Lykke – August, 1 episode (NRK1)
 2024–2025 Evig singel – Stian (TV 2)
 2025 Nissene i skjul – Birthe, Arvid, Maiken og Cato (NRK)

Som seg selv
 2014–2018 Beat for beat – deltager, 3 episoder (NRK1)
 2015–2021 Lindmo – gjest, 3 episoder (NRK1)
 2016 Huskestue – deltager, 1 episode (TV 2)
 2016 Underholdningsavdelingen – seg selv og roller, 1 episode (NRK1)
 2016 Live på direkten – gjest (TV 2)
 2016 På tur med Dag Otto – seg selv, 1 episode (TV 2)
 2016–2017 Brille – deltager, 2 episoder (TVNorge)
 2017 4-stjerners middag –deltager, 4 episoder (TVNorge)
 2018 Skavlan – gjest, 1 episode (TV 2)
 2020 Kåss til kvelds – gjest, 1 episode (NRK1)
 2023 Maskorama – deltaker (NRK1)

 Sceneforestillinger 
 2018 Julegøy 1 (Ole Bull Scene)
 2019 Julegøy 2 (Ole Bull Scene)
 2020 Singel i parterapi (Latter, Ole Bull Scene og turné)
 2024 En du kjenner (Latter)

 Referanser 

 Eksterne lenker 



Kategori:Norske skuespillere
Kategori:Norske komikere
Kategori:Norske TV-programledere
Kategori:Programledere for TV 2
Kategori:Nettavisen-prisen
Kategori:Personer fra Meland kommune